《后村再和堂字二首且云欲谢遣孤月一意祈天用韵为谢》
宋代·林希逸

问药虽忙吟更忙，新诗必富似龟堂。未能载雪寻安道，恨不乘风学老商。

伊昔虱心看愈大，因何牛背射无光。疑公只欠长明颂，不用云璈共绿章。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。